У Босанској крајини су немачке снаге извршиле своју последњу офанзивну операцију која је отпочела 25. маја ваздушним десантом на Дрвар у којем је од јануара 1944. било средиште Централног комитета КПЈ, Врховног штаба, Председништва АВНОЈ-а и НКОЈ-а. У десетодневним борбама јединице Првог пролетерског корпуса те делови Петог и Осмог корпуса НОВЈ осујетили су план немачке команде о уништавању руководства нове Југославије, које је своје седиште пренело на Вис.